Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11653

2000. június 6.-án a Léginavigációs Bizottság áttekintette a Folyamatos Légialkalmasság Divízió és a Légialkalmassági Tanulmánykidolgozó Csoport ajánlását a típusalkalmasság bizonyítása folyamat bevezetésének és a Típusalkalmassági Bizonyítvány koncepció bevezetésének fényében. Arra a megállapításra jutottak, hogy a nemzetközileg használt és ismert bizonyítványt már bevezették a Légialkalmasság Műszaki Kézikönyvében (DOC 9051) és annak bevezetési kiegészítése a típusalkalmasság bizonyításának folyamata, így kerül összhangba az Annex 8 szövege a légialkalmasság nemzetközi használatával. Továbbiakban megállapították, hogy a Lajstromozó Állam, amely meg van bízva az Egyezmény 31. Cikkelye értelmében a Légialkalmassági Bizonyítványok kiadásával és érvényesítésével, valamint a Tervező Állam két különböző Állam is lehet, elkülönülő feladatokkal és kötelmekkel és egymástól független felelősségekkel. Ennek megfelelően, az Annex 8 alkalmazható előírásai szerinti Típusalkalmassági Bizonyítványok kiadását szabályozó követelmények nem képezik részét a „minimális szabványok”-nak, melyek a Légialkalmassági Bizonyítvány kiadását és érvényesítését szabályozzák és az Egyezmény 33. Cikkelyének megfelelően az érvényességük elismeréséhez vezetnek. Alkalmazhatóság A Szabványok alkalmazhatóságát a II. Rész 1. 1, 2. 1, 3. 1, és 4. 1 pontjai, a III. Rész 1. 1 pontja és a IIIB Rész A. 1. 1 pontja tartalmazzák. Az alkalmazhatóság dátuma az Egyezmény 41. Cikkelye előírásainak figyelembevételével lett meghatározva. A Tanács azonban azt javasolta, hogy,- amennyiben megvalósítható,- korábbi dátumokat alkalmazzanak. Az Annex 6 I. Rész kapcsolódó Szabványai. Az Annex 6. I. Rész 5. Fejezete, mely a repülőgépek teljesítményének üzemeltetési korlátozásaival foglalkozik, tartalmaz Szabványokat, melyek kiegészítésül szolgálnak az Annex 8 légialkalmassági Szabványaihoz. Mindkettő átfogó célkitűzéseket határoz meg. Az Annex 6. I. Rész 5. Fejezetének Szabványait kiegészítették tájékoztató anyaggal zöld színű lapokon mellékletként közzétéve, melyben példákkal mutatják be a Szabványok által szándékolt teljesítményszintet. A Tanács arra ösztönzi a Szerződő Államokat, hogy a hozzájuk látogató repülőgépekkel szemben ne támasszanak más üzemeltetési követelményeket, mint amilyeneket a Lajstromozó Állam megállapított, feltéve, hogy azok nem alacsonyabbak, mint az Annex 6. I. Rész 5. Fejezetének Szabványai, melyet a jelen kiadású Annex 8 2. számú Módosításával tettek naprakésszé a IIIA Rész 2.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes